b'\n_START_ARTICLE_\nHabitatge al carrer Llu\xc3\xads Castells, 65\n_START_SECTION_\nDescripci\xc3\xb3\n_START_PARAGRAPH_\nEs tracta d\'un gran habitatge unifamiliar, de tres plantes, amb una entrada directa des del carrer Llu\xc3\xads Castells i una altra des del pati lateral. L\'arrel popular d\'aquesta edificaci\xc3\xb3 \xc3\xa9s ben palesa en el pati lateral amb entrada amb teuladeta com la d\'algunes masies del Baix i en l\'entrada amb obertura de mig punt._NEWLINE_La construcci\xc3\xb3 \xc3\xa9s de ma\xc3\xb3 arrebossat, amb unes franges d\'estuc horitzontals i verticals que "trenquen" la uniformitat d\'una fa\xc3\xa7ana llisa i la divideixen en rectangles, cadascun dels quals cont\xc3\xa9 una obertura, tamb\xc3\xa9 emmarcada per una franja llisa d\'estuc. No hi ha cap altre motiu ornamental i aquesta sobrietat real\xc3\xa7a els laminats de ferro de les finestres dels baixos. La voreta \xc3\xa9s teulada de teula, a dues vessants, amb aig\xc3\xbces a la fa\xc3\xa7ana.\n_START_SECTION_\nHist\xc3\xb2ria\n_START_PARAGRAPH_\nAquesta casa es va construir, possiblement en el per\xc3\xadode que va entre 1880 i 1910, que \xc3\xa9s el temps immediatament posterior al gran Eixample del segle XIX i en el que es va impulsar fortament el carrer Llu\xc3\xads Castells. En aquest mateix tram de carrer hi ha, just al davant, Can Castells, Can Rovell\xc3\xb3 i Can Torres, i una mica m\xc3\xa9s endavant un conjunt de cases entre mitgeres constru\xc3\xafdes arran del 1900. Aquesta \xc3\xa9s tamb\xc3\xa9 de car\xc3\xa0cter senyor\xc3\xadvol, si b\xc3\xa9 t\xc3\xa9 el jard\xc3\xad a la part del darrere.'